Silat Cekak

Silat Cekak adalah salah satu daripada seni bela diri Melayu-Islam yang terkenal diamalkan di Malaysia. Ia berasal dari negeri Kedah Darul Aman dan pernah diamalkan oleh para panglima Kesultanan Kedah pada zaman Sultan Ahmad Tajuddin II (1804-1843). Antaranya Panglima Ismail dan Panglima Tok Rashid pada abad ke 18.

 Sejarah Asal Usul 

Silat Cekak berasal dari negeri Kedah. Silat ini dipercayai muncul selepas kedatangan Islam di negeri tersebut, tepatnya ketika era Perang Musuh Bisik (1812-1843)Janudin, S., & Yusoff, Z. (2020). Laksamana Wan Ismail bin Wan Muhammad Long: Pahlawan Kedah di Kerian dalam Perang Musuh Bisik 1821-1842. Jurnal Dunia Pengurusan, 2(3), 47-61.. 

Silat ini dahulunya diajarkan hanya kepada para panglima kanan di Kedah untuk menghalang pencerobohan luar ketika itu. Orang yang paling lama diketahui mempelajari dan membawa silat ini adalah Panglima Ismail atau sebenarnya Laksamana Wan Ismail yang berkhidmat di bawah Sultan Ahmad Tajuddin II (1804-1843) hingga ke zaman pemerintahan Sultan Abdul Hamid Shah (1881-1943)Janudin, S., & Yusoff, Z. (2019). Tokoh Pahlawan Kedah; Dato’Seri Paduka Raja Laksamana Wan Ismail Serta Perkaitannya Dengan Panglima Ismail Dan Panglima Tok Rashid; Panglima Pembawa Silat Cekak Dalam Persejarahan Negeri Kedah Sepanjang 1800–1925. Voice of Academia (VOA), 15(3), 72-95.. 

Panglima Ismail suatu ketika pernah mengalahkan seorang Batak bernama Tuah (bukan Hang Tuah) di Kuala Kerian, Kedah sekitar tahun 1860an di zaman pemerintahan Sultan Ahmad Tajuddin Mukarram Shah III (1854-1879).

Seterusnya, silat ini diajarkan kepada Panglima Tok Rashid yang ketika itu terpaksa berpindah ke Kerian kerana di tempat tinggalnya di Yan, Kedah ketika itu diserang wabak taun. 

Akhirnya, Panglima Tok Rashid mengamanahkan silat ini kepada Yahya bin Said (Pak Ya Said) pada 1925. Selepas 40 tahun, Ustaz Haji Hanafi mewarisi ilmu persilatan ini daripada Yahya Said.

Silat ini dihidupkan semula oleh Ustaz Haji Hanafi Ahmad setelah menerima ijazah persilatan dari Yahya bin Said pada 28 Disember 1965 menerusi Perkumpulan Seni Sari Budaya Seri Kedah (PSSB) yang ditubuhkan pada Februari 1964 sebelumnya. Ustaz Hanafi kemudiannya mendaftar silat ini dengan nama Persatuan Seni Silat Cekak Kedah Malaysia (PSSCKM) pada tahun 1967Ahmad, H. H. (1978). Seni silat cekak Malaysia..

PSSCKM seterusnya dikembangkan di Kuala Lumpur pada 1970 dengan kelas pertama di Kampung Bumiputera dan Kampung Datok Keramat di bawah Persatuan Bawean Putera. Pada 19 Ogos 1971 PSSCKM dijenamakan semula dan didaftarkan sebagai Persatuan Seni Silat Cekak Malaysia (PSSCM)PSSCM.(1975).Perlembagaan Silat Cekak Cetakan Pertama, PSSCM.

Silat Cekak juga dikenali sebagai Silat Papan Sekeping.

 Perguruan Silat Cekak 

Di Malaysia terdapat beberapa perguruan silat yang menggunakan nama "Silat Cekak", antaranya: 

 Persatuan Seni Silat Cekak Malaysia (PSSCM)https://ms.wikipedia.org/wiki/Persatuan_Seni_Silat_Cekak_Malaysia 

Persatuan Seni Silat Cekak Malaysia (atau PSSCM) ialah sebuah pertubuhan seni silat di Malaysia. Ia ditubuhkan pada 1965 oleh Ustaz Hanafi Ahmad, seorang tokoh penting mengembangkan seni silat di alam Melayu. 

PSSCM juga menjadi pendiri kepada Persekutuan Silat Kebangsaan Malaysia (PESAKA) sejak September 1983. 

Persatuan ini mempunyai lebih 120 pusat latihan (atau kelas latihan) termasuk di institusi pengajian tinggi, sekolah, ma'ahad tahfiz dan agensi kerajaan di Malaysia. PSSCM memberi tumpuan kepada pembangunan modal insan dan kerohanian, hartanah, khidmat komuniti dan pengakademikan ilmu persilatan Melayu. 

Terdapat juga kelas silat bagi kategori kanak-kanak dan remaja 7 hingga 15 tahun yang dikenali sebagai TUNAS yang diperkenalkan oleh PSSCM pada awal tahun 2022 dengan tagline "Our Safety Is In Our Hands".  

PSSCM diterajui oleh Tuan Haji Ishak bin Itam (1986-2009) dan kini oleh Datuk Haji Maideen bin Kadir Shah (2009-kini). Pada Jun 2022 PSSCM menerima penaungan Ke Bawah Duli Yang Maha Mulia Sultan KedahPSSCM. (2023). Laporan Tahunan 2022 Mesyuarat Agung Perwakilan kali ke 51 Persatuan Seni Silat Cekak Malaysia 17 Jun 2023 (Sabtu), 28 Zulkaedah 144H Bangunan Silat Cekak, Sentul dan Hibrid. Penerbit PSSCM.

Sementara pada Mei 2025, PSSCM turut menerima perkenaan Duli Yang Teramat Mulia Raja Muda Kedah sebagai Timbalan Penaung PSSCM.

Maklumat lanjut berkaitan PSSCM boleh dilayari di; https://www.silatcekak.org.my/https://www.silatcekak.org.my/

 Persatuan Silat-Silat Cekak yang lain 

Kemangkatan Ustaz Hanafi pada Ogos 1986 menyebabkan berlaku pergelutan kuasa dalaman sehingga silat cekak terpecah kepada beberapa Persatuan:-

 Persatuan Seni Silat Cekak Ustaz Hanafi (PSSCUHM) 

Perguruan silat ini diasaskan pada 1994 oleh anakanda Ustaz Hanafi, Mad. Radzi Haji Hanafi dengan nama Silat Cekak Ustaz Hanafi pada Mei 1994.

Semasa kemelut kepimpinan PSSCM 1993, beberapa orang Ahli Jawatankuasa Pusat PSSCM yang tersingkir dalam Mesyuarat Agung Perwakilan Luar Biasa (MAPLB) 1994 telah mencadangkan kepada keluarga Almarhum Ustaz Hanafi serta beberapa orang ahli tersingkir yang lain diketuai oleh Amrudin bin Buang dan Nasir bin Mad Arshad supaya menubuhkan sebuah persatuan silat cekak yang baharu dengan nama Persatuan Seni Silat Cekak Ustaz Hanafi Malaysia (PSSCUHM).

Akhirnya Mad Radzi bin Hanafi dilantik sebagai Guru Utama PSSCUHM yang pertama sementara Amruddin bin Buang sebagai Presiden PSSCUHM yang pertama.

Pada tahun 2006, PSSCUHM mengalami krisis pemecatan Guru Utamanya; Mad Radzi bin Hanafi. Kepimpinan PSSCUHM kemudiannya telah melantik Encik Jomarwi bin Abdul Latif sebagai Guru Utama yang kedua pada tahun 2006 hingga 2023 bagi meneruskan pentadbiran persatuan dan institusi perguruan. Kini PSSCUHM diterajui oleh Tuan Haji Amruddin bin Buang sebagai Guru Utama yang ketiga pada tahun 2024.

 Persekutuan Seni Silat Cekak Pusaka Ustaz Hanafi Malaysia (PSSCPUHM) 

Silat Cekak Pusaka Hanafi digerakkan oleh Kolonel (A) Dr. Syeikh Hj Mad Radzi al Qadahi bin Hanafi sejak 2007 sebagai Guru Utama dan persatuan ini didaftarkan secara rasmi pada 2012. Beliau merupakan anak keempat kepada Pengasas dan Pemimpin Agung Silat Cekak, Allahyarham Ustaz Hanafi bin Hj. Ahmad.

Pada tahun 2015 silat ini menerima pengiktirafan Guiness Malaysia Book of Record bagi kategori persembahan silat teramai di Malaysia. Pada 2023, Guru Utamanya Mad Radzi bin Hanafi telah dianugerahkan gelaran "Pendekar Madani" oleh kerajaan Madani.

Silat Cekak Pusaka Hanafi adalah salah satu seni bela diri tradisional yang unik dan menarik di Malaysia. Ia bukan hanya teknik pertahanan diri, tetapi juga merupakan sebahagian daripada warisan budaya negara ini.

 Persatuan Silat Chekak Silat Kedah Malaysia (PSCSKM) 

Ditubuhkan oleh sebilangan kecil ahli-ahli dan Jurulatih PSCSPSM pada 13 Disember 2023 setelah  Guru Utama dan Presiden pertamanya; Tabib Tuan Haji Mohd Soleh bin Hussin (2012-2022) meninggal dunia. PSCSKM dipimpin oleh Presiden dan Guru Utamanya; Saiful Bahari bin Che Omar.

 Silat-Silat Cekak aliran lain 

 Silat Cekak Harimau 

Sebuah perguruan silat yang berasal dari Pahang. Silat ini diasaskan oleh Osman bin Nok hasil gabungan dari aliran Silat Cekak dari Palembang, Silat Harimau dan Silat/Amalan Sabilulah. Beliau mempelajari Silat Cekak dari ayahnya, Silat Harimau dari Ahmad Laili dan amalan Sabilullah dari Yahya DewaMajalah Pendekar, Disember 1992, m/s 18-21.

 Silat Cekak Pahang 

Nama asal silat ini ialah Silat Kapan. Ia diambil alih oleh guru Pendekar Awang sempena dengan nama guru. Silat ini telah bertapak di Lipat Kajang, Temerloh, Pahang. Kemudian, ia didaftarkan di Persekutuan Silat Kebangsaan Malaysia (Pesaka) dengan nama Seni Silat Cekak Pahang.
en:Silat Cekak

Beberapa Silat Cekak lain seperti;

1.	Silat Cekak Terlak Pahang
2.	Silat Cekak Sabil
3.	Silat Cekak Rimau
4.	Silat Cekak Helang
5.	Silat Cekak Musang
6.	Silat Cekak Lincah Sultan Maakat
7.	Silat Cekak Pendekar Ahmad
8.	Silat Cakak Brunei

 Rujukan 

 Pautan 

 Silat Cekak Online
 silat-cekak-silat-papan-sekeping
 Silat Cekak Hanaficekakhanafi
 Persatuan Seni Silat Cekak Malaysia
 Silat Cekak Pusaka Hanafi
Kategori:Perguruan silat